Foto: Index

PREDSJEDNICA Kolinda Grabar Kitarović opet se osramotila - ovaj put je sa svog službenog Twitter profila uputila čestitku crnogorskom predsjedniku zbog ulaska u NATO. Jedini problem je u tome što je čestitku uputila na lažni Twitter profil.



Kolinda je u svojoj objavi označila kolegu Filipa Vujanovića, koji uopće nema Twitter profil, tako da je Kolinda čestitku objavila na lažnom profilu koji objavljuje poruke imitirajući predsjednikovu govornu manu.

Tekst se nastavlja ispod oglasa

@KolindaGK Hvaja Kojinda, vidimo se posje neke konfejencije da pijemo dojc 😙♥ — Filip Vujanovic (@PredsjednikCG) 5. svibnja 2017.

Nije dugo trebalo da se javi "Filip Vujanović" i pozove je na piće, a potom se javio i lažni profil bivšeg premijera Mila Đukanovića koji je napisao da će srediti da piće popiju na Svetom Stefanu.